Azərbaycan Respublikasının Nazirlər Kabineti

Zərərli maddələrdən istifadə edən müəssisələr üçün (istehsal, emal, daşınma, saxlama, məhv etmə və sairə) icbari ekoloji sığorta məbləğinə tətbiq edilən Əmsalların təsdiq edilməsi haqqında

Qərar ¹ 121

Bakı şəhəri, 2 avqust 2002-ci il

«İcbari ekoloji sığorta haqqında» Azərbaycan Respublikası Qanununun tətbiq edilməsi barədə» Azərbaycan Respublikası Prezidentinin 2002-ci il 18 aprel tarixli 690 nömrəli Fərmanının icrasını təmin etmək məqsədilə Azərbaycan Respublikası Nazirlər Kabineti qərara alır:

1. «Zərərli maddələrdən istifadə edən müəssisələr üçün (istehsal, emal, daşınma, saxlama, məhv etmə və sairə) icbari ekoloji sığorta məbləğinə tətbiq edilən Əmsallar» təsdiq edilsin (əlavə olunur).

2. Bu qərar imzalandığı gündən qüvvəyə minir.

Azərbaycan Respublikasının Baş naziri

A.RASİ-ZADƏ

«Azərbaycan Respublikasının Qanunvericilik Toplusu»nda dərc edilmişdir (31 avqust 2002-ci il, ¹ 8, maddə 532) («VneshExpertService»).

Azərbaycan Respublikası
Nazirlər Kabinetinin
2002-ci il 2 avqust tarixli
121 nömrəli qərarı ilə
təsdiq edilmişdir

Zərərli maddələrdən istifadə edən müəssisələr üçün (istehsal, emal, daşınma, saxlama, məhv etmə və sair) icbari ekoloji sığorta məbləğinə tətbiq edilən
Əmsallar

«Texniki təhlükəsizlik haqqında» Azərbaycan Respublikası Qanununa 1-ci əlavənin 1-ci bəndində göstərilən və «İcbari ekoloji sığorta haqqında» Azərbaycan Respublikası Qanununun 9.5-ci maddəsində əhatə olunmamış zərərli maddələrdən istifadə edən müəssisələr üçün (istehsal, emal, daşınma, saxlama, məhv etmə və sairə) «İcbari ekoloji sığorta haqqında» Azərbaycan Respublikası Qanununun 9.6-cı maddəsi ilə şərti maliyyə vahidinin 20 000 mislində müəyyən olunan icbari ekoloji sığorta məbləğinə aşağıdakı əmsallar tətbiq edilir.

1. Tez alovlanan maddələr — normal təzyiqdə və hava ilə qarışdıqda tez alovlana bilən və normal təzyiqdə qaynama temperaturu 20° S və ya aşağı olan qazlar üzrə – 2,8 əmsalı.

2. Oksidləşən maddələr — yanmaya kömək edən, tez alovlanma yaradan və (və ya) oksidləşmə-bərpaedici ekzotermik reaksiya nəticəsində, digər maddələrin tez alovlanmasına səbəb olan maddələr üzrə – 2,7 əmsalı.

3. Tez alışan maddələr – öz-özünə, eləcə də alışdırma mənbəyindən alışan və sonra müstəqil yanan mayelər, qazlar, tozlar üzrə – 2,6 əmsalı.

4. Partlayıcı maddələr – xarici təsir nəticəsində istilik ayrılması və qazların əmələ gəlməsi ilə sürətlə öz-özünə genişlənən kimyəvi, çevrilməyə malik olan maddələr üzrə – 2,4 əmsalı.

5. Zəhərləyici maddələr – canlı orqanizmlərə təsiri nəticəsində onların məhvinə gətirib çıxaran və aşağıdakı xarakteristikaya malik olan maddələr:

5.1. Orqanizmə (mədəyə) düşərkən hər kiloqrama 15 milliqramdan, hər kiloqrama 200 milliqramadək (daxil olmaqla) orta ölüm dozası olan maddələr üzrə – 2,3 əmsalı;

5.2. dəriyə düşərkən hər kiloqrama 50 milliqramdan hər kiloqrama 400 milliqrama qədər (daxil olmaqla) orta ölüm dozası olan maddələr üzrə – 2,2 əmsalı;

6. Havada hər litrə 0,5 milliqramdan hər litrə 2 milliqramadək orta ölüm konsentrasiyası olan maddələr üzrə – 1,9 əmsalı.

7. Yüksək zəhərləyici maddələr – canlı orqanizmlərə təsir edərkən onların məhvinə gətirən və aşağıdakı xüsusiyyətləri olan maddələr:

7.1. orqanizmin (mədə) daxilinə qəbul olunarkən hər kiloqrama orta ölüm dozası 15 milliqramdan çox olmayan maddələr üzrə – 1,8 əmsalı;

7.2. dəriyə təsir edərkən hər kiloqrama orta ölüm dozası 50 milliqramdan çox olmayan maddələr üzrə 1,7 əmsalı.

7.3. havada hər litrə orta ölüm konsentrasiyası 0,5 milliqramdan çox olmayan maddələr üzrə – 1,6 əmsalı.

8. Ətraf mühit üçün təhlükəli maddələr – su mühitində aşağıdakı kəskin zəhərləyici göstəriciləri ilə xarakterizə olunan maddələr:

8.1. 96 saat ərzində balığa inqalyasiya təsiri edərkən hər litrdə orta ölüm dozası 10 milliqramdan çox olmayan maddələr üzrə – 1,4 əmsalı;

8.2. 48 saat ərzində şirin su mikroorqanizmlərinə təsiri zamanı hər litrə orta ölüm dozası 10 milliqramdan çox olmayan maddələr üzrə – 1,3 əmsalı;

8.3. 72 saat ərzində yosunlara təsir edərkən hər litrə orta inqibirasiya konsentrasiyası 10 milliqramdan çox olmayan maddələr üzrə – 1,2 əmsalı.