Azərbaycan Respublikasının Nazirlər Kabineti

Psixi pozuntu nəticəsində şəxsin ayrı-ayrı peşə növlərində və yüksək təhlükə mənbəyi ilə bağlı işlərdə fəaliyyətin yerinə yetirilməsi üçün yararsız hesab edilməsinə əsas verən psixiatriya əks-göstərişlərinin Siyahısının təsdiq edilməsi haqqında

Qərar ¹ 24

Bakı şəhəri, 15 fevral 2003-cü il

«Psixiatriya yardımı haqqında» Azərbaycan Respublikası Qanununun tətbiq edilməsi barədə» Azərbaycan Respublikası Prezidentinin 2001-ci il 3 sentyabr tarixli, 574 nömrəli Fərmanının 2-ci bəndinin ikinci abzasının icrasını təmin etmək məqsədi ilə Azərbaycan Respublikasının Nazirlər Kabineti qərara alır:

1. «Psixi pozuntu nəticəsində şəxsin ayrı-ayrı peşə növlərində və yüksək təhlükə mənbəyi ilə bağlı işlərdə fəaliyyətin yerinə yetirilməsi üçün yararsız hesab edilməsinə əsas verən psixiatriya əks-göstərişlərinin Siyahısı» təsdiq edilsin (əlavə olunur).

2. Bu qərar imzalandığı gündən qüvvəyə minir.

Azərbaycan Respublikasının Baş naziri

A.RASİ-ZADƏ

Azərbaycan Respublikasının Qanunvericilik Toplusunda dərc edilmişdir (28 fevral 2003-cü il, ¹ 2, maddə 139)

Azərbaycan Respublikası
Nazirlər Kabinetinin
2003-cü il 15 fevral tarixli,
24 nömrəli qərarı ilə
təsdiq edilmişdir

Psixi pozuntu nəticəsində şəxsin ayrı-ayrı peşə növlərində və yüksək təhlükə mənbəyi ilə bağlı işlərdə fəaliyyətin yerinə yetirilməsi üçün yararsız hesab edilməsinə əsas verən psixiatriya əks-göstərişlərinin
Siyahısı

1. Şizofreniyanın bütün formaları (davamlı remissiya halları istisna olmaqla).

2. Psixotik hallar.

3. Epilepsiya, şəxsiyyət dəyişiklikləri ilə.

4. Davamlı kəskin nevroz halları.

5. Psixopatiyalar, dekompensasiya halında.