Azərbaycan Respublikasının Nazirlər Kabineti

Dəniz nəqliyyatında ezamiyyə xərcləri əvəzinə üzücü heyətin üzvlərinə sutkalıq ödənişlərin müəyyən edilməsi haqqında

Qərar № 75

Bakı şəhəri, 4 may 2002-ci il

«Azərbaycan Respublikasının Vergi Məcəlləsinə dəyişikliklər və əlavələr edilməsi haqqında» Azərbaycan Respublikası Qanununun tətbiq edilməsi barədə» Azərbaycan Respublikası Prezidentinin 2001-ci il 26 dekabr tarixli 620 nömrəli Fərmanına uyğun olaraq Azərbaycan Respublikasının Nazirlər Kabineti qərara alır:

1. Dəniz nəqliyyatında ezamiyyə xərcləri əvəzinə üzücü heyətin üzvlərinə bu qərara əlavə olunan sutkalıq ödənişlər müəyyən edilsin.

2. «Xarici üzgüçülükdə işləyən sovet gəmilərinin heyətinə xarici valyutada ödənişlərin qaydaya salınması haqqında» Azərbaycan Respublikası Nazirlər Kabinetinin 1991-ci il 30 iyul tarixli 229 nömrəli qərarı qüvvədən düşmüş hesab edilsin.

3. Bu qərar imzalandığı gündən qüvvəyə minir.

Azərbaycan Respublikasının Baş naziri

A. RASİ-ZADƏ

«Azərbaycan Respublikasının Qanunvericilik Toplusu»nda dərc edilmişdir (31 mart 2002-ci il, № 5, maddə 312)

29 yanvar 2004-cü il tarixli, 5 nömrəli qərara əsasən dəyişikliklərlə

Azərbaycan Respublikası
Nazirlər Kabinetinin
2002-ci il 4 may tarixli
75 nömrəli qərarına
əlavə

Dəniz nəqliyyatında ezamiyyə xərcləri əvəzinə üzücü heyətin üzvlərinə sutkalıq ödənişlər

ABŞ dolları ilə

№ | Vəzifələrin adları | Gəmilərin qrupu
1-4 | 5 | 6 və yuxarı
1. | Kapitan | 22,0 | 23,0 | 25,0
2. | Baş (böyük) mexanik | 21,0 | 22,0 | 24,0
3. | Kapitanın böyük köməkçisi, 2-ci mexanik, böyük (1-ci) elektrik mexaniki, elektrik mexaniki | 19,0 | 20,0 | 21,0
4. | Kapitanın 2-ci köməkçisi, kapitanın sərnişin üzrə köməkçisi, radiostansiyanın rəisi, 3-cü mexanik, 2-ci elektrik mexaniki | 18,0 | 19,0 | 20,0
5. | Komandir heyətinin başqa üzvləri, bosman, donkerman | 16,0 | 18,0 | 19,0
6. | Sıravi heyət | 15,0 | 15,0 | 15,0

Qeyd: Praktikantlara ezamiyyə xərcləri əvəzinə sıravi üzücü heyətin üzvlərinə müəyyən edilmiş sutkalıq ödənişlərin 50 faizi verilir.

İşlər müdiri

A. HACIYEV